Акарнан
Акарнан () в древногръцката митология e син на нимфата Калироя и Алкмеон, брат на Амфотер.

След като Алкмеон е убит от Фегей (или от синовете му) майка им Калироя моли Зевс да направи така, че синовете ѝ бързо да порастнат, за да могат да отмъстят за смъртта на баща си. Акарнан и Амфотер убиват не само Фегей, но и жена му и синовете им. След убийството те даряват на Делфийския храм на Аполон огърлицата на Хармония, причина за убийството на баща им. На Западното крайбрежие на Централна Гърция основават ново царство.

Източници 

Митични древногръцки царе